LidanRubinov/Halacha-QA huggingface dataset:
שאלה: החזרת מסננים לחברת מסננים - שאלת הבהרה: לאחר המחילה, רשמתי לכם שחברת המסננים רשמה שהמסננים מתאימים לשימוש חצי שנה. אם אדייק יותר - המכשיר מורכב משלושה מסננים שמגיעים בקופסא אחת. על הקופסא רשום לגבי המסנן הראשון: תדירות החלפה: כל 1000 ליטר או 6 חודשים. על המסנן השני לא רשומה תדירות החלפה ועל המסנן השלישי רשום: תדירות החלפה: כל 2000 ליטר או 6 חודשים. האם הנתונים האלה משנים את פסק ההלכה? וסליחה על הטרחה. השואלת השאלה נשאלה בהמשך לשאלה "החזרת מסננים לחברה לסינון מים"
תשובה: : מכיוון שהחברה המייצרת את המסננים מציינת שכל חצי שנה יש צורך להחליף את המסנן בכל מקרה אפילו אם לא השתמשו בכמות המים המרבית כפי שצוין בשאלה,הדין לא משתנה ומותר להשתמש בשלושת המסננים הנוספים. הרב אברהם זרביב
שאלה: צוואה שמחלקת ירושה בין כל האחים והאחיות: ההורים שלי, ה ישמרם ויחייהם בבריאות עד מלאת ימיהם כאן בעוה"ז, הכינו צוואה חתומה ע"י עו"ד. הם הביאו לילדים עותק של הצוואה שבו רשום שלאחר פטירתם, הם מחלקים שווה בשווה את רכושם בין כל הילדים, בנים ובנות כאחד. נשאלת השאלה האם הצוואה הזו תקפה הלכתית? האם לבנות המשפחה, יהיה מותר הלכתית לקבל חלק שווה של הרכוש, כמו הבנים? ושאלה נוספת: למה לפי ההלכה בנות אינן יורשות כמו בנים? אני מבינה שפעם היה מדובר על נחלות ולא רצו שנחלה תעבור בין השבטים, אבל למה היום, שטעם זה לא שייך, למה שהבנות לא תקבלנה שום ירושה ורק הבנים יקבלו? זה נראה קצת לא פייר במחילה מכבוד תורתנו הקדושה. אשמח שתאירו את עיניי ולבי. והאם נכון מה שנראה לי שהבנתי שגם אשה לא יורשת את בעלה, כלומר אם האבא נפטר לפני אשתו, כל הרכוש שלו ושל אשתו עובר לבנים? מה, והאשה האלמנה נשארת בלי כלום??? זה נכון? ואם כן - איך זה ייתכן? ולמה?
תשובה: הצוואה תקפה הלכתית אם הבנים מביעים את מחילתם על החלק ששייך להם על פי דיני ירושה או אם ההורים כותבים שהנחלה תופסת שעה קודם פטירתם ואז היא בגדר מתנה מחיים שזכותם לעשות ככל שירצו. לשאלתך הבאה מדוע בנות אינן יורשות, צדקת שעיקר הנחלה היא בקרקע כי האדמה לעולם עומדת וזהו חלק האדם בא"י שנקבע לעבוד את האדמה ולחבר בין קדושת האדם לקדושת הארץ. והבנות בגלל עדינותן ותפקידן בבניין המשפחה לא ראוי שיטריחו את עצמן בעבודת האדמה שהיא שוחקת את הכוחות ובזאת הבנות הן באותו קנה מידה של הכהנים שגם הם לא קיבלו נחלה בא"י. ואמנם נכון שבזמן הגלות אין לנו חלק באדמה אבל כיון שאנו מצפים תמיד לגאולה אין מקום לשנות את דיני הירושה הקבועים לדורות ואם רוצים לתת לבנות אפשר באחת הדרכים הקודמות שהזכרתי קודם. גם ידוע שהאישה הולכת אחרי בעלה ובזאת לא נזכר שם האב על ביתו אלא על בנו, כגון: אם האב כהן אין הבת ממשיכה את הכהונה לדור הבא ורק בה בעצמה יש קדושת הכהונה שעל כן היא פטורה מפדיון הבן בבנה הבכור. מתוך כך יש סיבה נוספת שרכוש האב העיקרי יעבור למי שמזכיר את שמו אחרי פטירתו. ומה שנוגע לשאלתך השלישית בעניין ירושת אישה את בעלה, חכמים הגנו על האישה ועל ידי הכתובה והתנאים שבה אין הבנים יכולים להוציא את האישה מביתה והיא רשאית להמשיך את חייה באותה רמת חיים שהיתה בחיי בעלה עד מאה ועשרים, וכל הירושה משתעבדת לקיום תנאי זה. מה עוד שבדורות ראשונים היה מצוי שאדם נשוי לכמה נשים ואם האישה היתה יורשת פעמים שהיתה מקפחת את היתומים בני האישה השניה. ובכל זאת, כתוב בתשובות הרא"ש כי ישנה תקנה שהיתה בטוליטולה שהאישה יורשת את חצי הרכוש ורק החצי השני עובר לבנים. ובכל מצב, אין מציאות שאישה אלמנה תישאר בלי כלום, והיא מוגנת ע"י תנאי הכתובה לכל חייה  הן לבית, הן לבגדים, והן למאכלים כפי שהיתה בחיי בעלה בלי שינוי. עלינו לזכור בכל הדינים כי הם לא נקבעו ע"י בשר ודם אלא ע"י ריבון העולמים שהוא רואה גם את חיי הגוף וגם את חיי הנשמות, גם את ההווה וגם את העתיד, וכולו דן רק בצדק ורק לטובה בתכלית האמת והטוב לכל אחד ואחד מישראל בלי שום הפרש כלשהו, וכולם אהובים כולם ברורים האיש והאישה, הבן והבת.
שאלה: מזון טרף לכלבים: כתלמיד בקורס כלבנות טיפולית מאכילים את הכלבים בנקניקיות מזרע טרף. האם אין בעיה להשתמש? ולחילופין, האם יש בעיה לקנות כנ"ל מחשש עזרה למאכילי טריפות?
תשובה: אין בעיה. בתורה עצמה מופיע ההיתר במפורש שמותר לתת נבלה לכלב: "ובשר בשדה טרפה לא תאכלו לכלב תשלכון אותו".
שאלה: חימום מים על ידי גוי בשבת - המשך: האם אין הדבר דומה, לגוי המדליק תנור חימום עבור היהודי בארצות הקרות? כמו כן, בתשובה חסרה התייחסות ל: 1. מזג אויר חורפי קשה. 2. אנשים מבוגרים שחלקם משתעלים ומצוננים. השאלה נשאלה בהמשך לשאלה "גוי בשבת במזג אויר חורפי קשה"
תשובה: ודאי שאסור אפילו אם הנכרי היה עושה את זה מעצמו. נכרי שבשל משהו בשביל יהודי בשבת, אפילו אם הוא לא אמר לו זה אסור. כל מלאכה שנכרי עושה בשביל ישראל בשבת אסרו ח להנות ממנה ובמוצאי שבת צריך להמתין בכדי שיעשו. ולכן יהיה אסור לחמם דבר כזה אפילו אם הגוי עושה את זה בלי שאנחנו אמרנו לו אבל הוא עושה זאת לצרכנו. ויש הבדל בין המקרה הזה לבין לבקש מגוי לחמם את הבית. הרמ"א שחי בחו"ל, באירופה, ששם קר מאוד בחורף והטמפרטורה יכולה לרדת נמוך ממש והסבל שיש לאנשים בגלל הקור זה כמו חולה שאין בו סכנה, ויש כלל בשבת שחולה שאין בו סכנה מותר אמירה לנכרי אפילו אם הנכרי עושה דבר שלנו אסור מן התורה כמו להדליק תנור. ולכן למנוע צינה ודאי שמותר להגיד לגוי אבל לשתות מים חמים זה מותרות ולכן יהיה אסור להינות מדבר כזה שנכרי עשה בשבת. אבל אם נכרי מדליק נר בשביל עצמו, יש דין נר לאחד נר למאה. אבל במים גם אם הוא עושה בשביל עצמו יש חשש שירבה בשביל הישראל. בנר או בחשמל, אם הוא עושה בשביל עצמו מותר ובשביל ישראל אסור. בתנור מותר לבקש לכתחילה בשביל שלא יסבלו מהקור.
שאלה: חוגר בשבת בזמן השל"ת: לכבוד הרב, בשאלתי לגבי נשיאת תעודת חוגר של"ת בשבת התכוונתי למקום שיש בו עירוב. השאלה הייתה מצד האם זהו מוקצה מחמת חסרון כיס או שמא מוקצה מחמת גופו (את הכרטיס ניתן להעביר במכשיר להוצאת כרטיסי רכבת לדוג. מצד אחד - יש בזה דימיון לכרטיס אשראי, אך מצד שני - זה לא נעשה לצורכי ת אלא לצורך הזדהות כחייל). יש לשאלה משמעות ציבורית גדולה לאלפי ביינישי"ם חיילי ישיבות ההסדר: מצד אחד - הצבא מחייב לשאת את השל"ת עליך תמיד. זו תעודה בעל ערך בטחוני רב מכיוון שניתן להכנס איתה לרוב בסיסי צה"ל בלי מדים וכו. מצד שני - לא נראה לי שיש מי מהתלמידים בישיבות שבאמת נושא איתו את חוגר השל"ת בשבת, והשאלה איך צריכה להיות ההנהגה בשבת לכתחילה. כמו"כ זה יבוא לידי ביטוי במצב שתלמיד ישיבה השאיר את חוגר השל"ת שלו בביתו בפנימייה והוא נגנב בשבת. האם יוכל לטעון במשפט שהלכתית אסור לו לשאת אותה בשבת (במקום שיש עירוב) ולכן בשבת הוא מניח אותה במקום שמור ונעול ואין לו אחריות על כך שהוא נפרץ והיא נגנבה? השאלה נשאלה בהמשך לשאלה "חוגר בשבת בזמן השל"ת"
תשובה: תעודת חוגר היא מוקצה.
שאלה: הבהרת השאלה בעניין מד"א: שלחתי את השאלה הקודמת לאחר שערכתי בירור עם מד"א, לכן לא שאלתי מבחינת הסרת הסמלים אלא מבחינת החוזה שחתמו (צילומיו מופיעים באתר ישראל שלי בסוף העמוד הבא- מבחינת הסרת השלטים מד"א טוענים שמכל אמבולנס פרטי בכל ישוב בארץ (לאו דווקא יו"ש) הוסר הסמל. אולם לגבי החוזה בו מופיעים הציטוטים הבאים "השטח שנכבש ע"י ישראל ב1967" "מד"א יוודא שכוחותיו אינם פועלים מחוץ לגבולותיה המוכרים בינלאומית של מדינת ישראל" וכו. בעקבות חוזה זה אני שולח את שאלתי. מן הראוי לציין שבמד"א טוענים שיש מחסור חמור בדם וזה גורם לדחייה של ניתוחים מסוימים. השאלה נשאלה בהמשך לשאלה "האם לתרום דם למד"א"
תשובה: לכן שאלתי האם גם באריאל הוסר הסמל. בינתיים, כדי להציל חיי אדם תרום בבי"ח.
שאלה: נטילת ידיים כשקמים לשירותים: הרב אמר שגם באמצע הלילה מברכים אשר יצר. האם צריך ליטול ידיים לפני הברכה הזו (ללא ברכה)? וא"כ, אז מדוע מברכים על הנטילה בבוקר? השאלה נשאלה בהמשך לשאלה "נטילת ידיים כשקמים"
תשובה: לא צריך לטול ידיים שלוש פעמים בכלי וניגוב ושאר דיני נטילת ידיים כמו בבוקר, אבל לשטוף כמו שאדם יוצא לשרותים כן צריך.
שאלה: לתת פיצוי על צער לבחורה: לכבוד הרב אני נפגש עם מישהי כרגע ו להשם ששלח לי אותה. שבוע שעבר כשיצאנו היינו במסעדה וכנראה שהצעף שלה נשאר במסעדה. חזרתי לשם אחרי שבוע והוא לא היה. כשסיפרתי לה שהוא לא היה נגרם לה צער כי ממש אהבה אותו. האם מותר לי להביא לה צעיף חדש כדי שלא תהיה בצער?
תשובה: אם אתם בדרך להחלטה על נישואין מותר.
שאלה: שימוש במים שחוממו בשבת ולאכול לפני תפילה: א. האם מים שחוממו בשבת ע"י דוד חשמלי, שפועל על שעון שבת- האם ניתן להשתמש בהם למקלחת מיד בצאת השבת (לדעת הספרדים)? ב. אני נוהג כבר שנים לא לאכול ולשתות כלום בבוקר לפני התפילה. אך כיום אני יוצא לעבודה בשעה מוקדמת מאוד, כשעה וחצי לפני הנץ של היום ואני נאלץ לנהוג דרך ארוכה. האם אני יכול לשתות שתייה חמה בדרך ולאכול מזונות?
תשובה: א. כן, אין איסור במעשה שנעשה בשבת ע"י שעון. ב. לשתות אין שום הגבלה ורק בעניין אכילה ראוי להזהר. ואם אתה מרגיש חלש אפשר לאכול מזונות בשיעור של כזית לערך (עד 40 גר' בשעת דחק).
שאלה: גניזת צמיד: כבוד הרב אני ואחיותיי קיבלנו צמידים שעליהם כתוב "יברכך השם וישמרך". יש לנו תחושה שמאז שניתן לנו הצמיד, דברים לא טובים מתרחשים במשפחתנו ואנחנו רוצות להוציא אותו מביתנו. מה ניתן לעשות עם הצמיד? האם צריך לגנוז אותו? לתשובך אודה,
תשובה: טוב לגנוז.
שאלה: תפילת מנחה בעבודה בצרוף חילונים: אנחנו 4 חבר ה מהעבודה שמצרפים לעוד מקום עבודה אחר שהם משלימים את המניין. החבר ה משם לא כולם דתיים והם באים להשלים מניין על חשבון ההפסקה שלהם כדי שלשאר החבר ה הדתיים יהיה מניין כל יום. הם מאוד לחוצים בזמן ולכן החליטו להתפלל מנחה קצרה ללא חזרת הש"ץ. השאלה העקרונית, האם שיש לנו מניין מסודר יותר כשעה לאחר מכן זה עדיף על מניין זה? כי ללא התפילה הזאת הם לא יתפללו בכלל, וגם מישהו שם צריך להגיד קדיש. ואם ניתן להתפלל, מה לגבי תחנון, אם לא כולם יודעים לענות, האם אפשר לומר 13 מידות בפחות מעשרה שעונים? וסליחה על האריכות.
תשובה: רק אם יש רוב מניין של שומרי שבת אפשר לצרף גם אחרים. אם אתם מזכים את שומרי השבת בתפילה כהלכה אתם עושים בכך מצווה.
שאלה: ברכות התורה לספר תורה שנפסל: אם עלה לתורה וברך ברכה ראשונה ולאחר שהתחיל לקרוא בספר התורה נפסל הספר והביאו ספר תורה אחר, האם יברך שוב?
תשובה: לא. אולם אם כבר קראו שלושה פסוקים ונמצאים במקום שמותר להפסיק, למנהג האשכנזים יברך ברכה אחרונה על הספר הראשון, ועל הספר השני יברך העולה הבא, ולמנהג הספרדים בכל מקרה לא יברכו אלא יוציאו הספר השני וימשיכו עד סוף העלייה.
שאלה: כשרות היעל: האם היעל הוא חיה כשרה למאכל, ומתי נהוג לתקוע בקרנה?
תשובה: כשרה למאכל. יש דעה במשנה (ראש השנה פרק ג משנה ג) שבראש השנה תוקעים בשל יעל (ובתעניות בשל איל). להלכה גם בראש השנה עדיף לתקוע בשל איל כדי להזכיר עקידת יצחק, אמנם אם אין של איל אפשר לתקוע בשל יעל.
שאלה: תבנית בשרית בתנור חלבי: לכבוד הרב. גיליתי שאפיתי עוגיות פרווה בתנור חלבי בתבנית של התנור הבשרי, התבנית היתה נקיה ולא אפיתי בה בזמן האחרון משהו בשרי. גם בתנור החלבי כבר מזמן לא אפיתי בו משהו חלבי. מה דין התבנית? מה דין התנור? ומה עליי לעשות?
תשובה: אם הכניסו לתנור תבנית בשרית ולא היה שם חלב רק לפני זה אפו שם חלב בתבנית אחרת, היות וזה לא בא במגע בחלב רק באותו חלל, אין בזה בעיה מבחינה הלכתית.
שאלה: טבילת מכונת פסטה: רציתי לדעת האם מכונת פסטה בכלל צריכה טבילה? השאלה נשאלה בהמשך לשאלה "טבילת מכונת פסטה - איך?"
תשובה: כל כלי שנוגע באוכל בזמן הכנתו או אכילתו צריך טבילה. אם אפשר לפרק את החלק שנוגע באוכל, ניתן להטביל רק אותו ואין צורך להטביל את המנוע (אם במכונה המסויימת הזו יש מנוע).
שאלה: חימום צלחת חלבית במיקרו: הרב! חיממתי אוכל חלבי בצלחת חלבית (מחרס) במיקרו. לארח מכן שמתי לב שהמכסה שהשתמשתי בו היה בשרי. באותו יום חיממתי במיקרו עם המכסה הבשרי שניצל. והיו על המכסה חתיכות אוכל (אני לא יודעת אם הן מהשניצל או מאוכל פרווה ) אשמח לדעת מה דין האוכל, המכסה והצלחת.
תשובה: חרס אי אפשר להכשיר. יש מקילין לאחר שנה להשתמש בו. האוכל אסור באכילה ואת המכסה צריך להכשיר.
שאלה: דיני גר בן לוי: האם אדם שנולד לאם גויה ולאב יהודי (לוי) והתגייר עם אמו כשהיה תינוק יחשב לוי לענין העליה לתורה (ובכלל לענין העבודה בבית המקדש.)?
תשובה: לא, במקרה כזה, דהיינו: נישואים בין יהודי לשאינה יהודיה, הולד הולך אחריה. והיות והוא התגייר, מבחינה הלכתית האבא לא נחשב אביו ואין לא יחוס והוא לא יחשב כלוי.
שאלה: בהמשך לשאלה על גיוס לצבא: לכבוד הרה"ג דב ליאור שליט"א. שמחתי לראות את תשובת הרב אך לצערי עוד מקונן בלבי ספק. כבוד הרב אמר שצריך להמשיך להתגייס אך לסרב לפקודה שנוגדת את התורה. השאלה שלי היא, מה היא פקודה שנוגדת את התורה? הרי אם יפקדו עלי לשמוע שירת נשים, מה אעשה? הרבצ"ר שליט"א פוסק שבטקס ממלכתי מותר לשמוע שירת נשים, אבל האם הוא המרא דאתרא של הצבא ואני חייב לשמוע לו? אם הרב שלי אומר שאסור לשמוע שירת נשים האם אשמע לו או לרבצ"ר. לכבוד הרב על זמנו ועל סבלנותו, ואאחל לך שתמשיך להגדיל תורה ולהאדירה. השאלה נשאלה בהמשך לשאלה "גיוס לצבא שיש בו שירת נשים"
תשובה: הרבה רבנים פסקו שזה לא משנה איפה הוא שומע ומתי הוא שומע, אם דבר כזה הוא נגד ההלכה אז אסור. אלא אם כן אתה לא יודע כמו מי להכריע. אבל אם אתה שומע לרבנים שאוסרים, אז כך יש לעשות. לרבנות הצבאית יש גדר של מרא דאתרא רק כלפי דברים ששייכים לדברים של צבא אבל הנושא של שירת נשים זה שייך גם בצבא וגם לחיים האזרחיים, זה גדרי צניעות והתורה חייבה איך אדם מישראל צריך לנהוג בצניעות וזה לא משנה אם הוא נמצא באזרחות או בצבא.
שאלה: הדרכה ללימוד אגדה על פי הרב קוק: זכור לי שראיתי פעם בספרי הרב קוק הדרכה ללימוד אגדה ואיך שהיא היפך מלימוד ההלכה, הייתי שמח לדעת היכן היא?
תשובה: : לא ידוע לי כוונתך. בכל אופן אני ראיתי כיוון הפוך. הרב במאמרו בתחילת אדר היקר "מעט צרי" קורא שם לאמץ את כל דרכי הלימוד של התלמוד גם ללמוד דברי אגדה.
שאלה: האם מותר לאשה לטפל בשיאצו בגבר במסגרת קופת חולים?: אני מטפלת בשיאצו בקופת חולים. הטיפול הוא טיפול במגע, מזכיר קצת פיזיותרפיה, בלבוש מלא, נמשך כ40 דקות. דלת החדר סגורה אך לא נעולה, ובהחלט ייתכן שיכנס אדם לחדר במהלך הטיפול (קורה מדי פעם שפותחים את הדלת כשטועים בחדר וכד ). אין אפשרות לעבוד בקופות חולים ולטפל שם בנשים בלבד. האם אני יכולה לטפל שם בגברים או שעלי לעזוב את העבודה שם? (אציין שקשה מאוד להתפרנס מטיפולים פרטיים בלבד).
תשובה: זה לא כמו רופא שעסוק במלאכתו שמותר לו לבדוק אישה, שהוא בודק והולך. כאן זה עיסוי וזה יותר קירבה וזה עלול לגרום להרהורים וצריך להחמיר בזה.
שאלה: סידור גבות לגבר: כבוד הרב, ברצוני לשאול שאלה, היום מצוי שגבר ביחס לעבר יותר מטופח. בעבר נשאלה שאלה האם לגבר מותר להתבשם משום "גבר לא ילבש שמלת אישה", התשובה הייתה שהיום מצוי שגבר מטפח את עצמו אז אין בזה שום בעיה. השאלה שלי היא שבשנים האחרונות יותר מצוי לראות גבר שמסדר גבות ואין בזה שום איסור מבחינת הלכתית, אך למרות זאת יש חשש כיוון שרק בזמן האחרון גבר מסדר גבות ועד לפני כמה שנים לא היה מצוי שגבר יסדר גבות. האם יש חשש שגבר יסדר גבות משום "גבר לא ילבש שמלת אישה"?
תשובה: לעניות דעתי, גם היום אין לגבר להתבשם ורק מי שסובל מריח רע במיוחד יכול להקל, ובעניין סידור גבות אין להקל.
שאלה: להניח זבל בקומפוסט בשבת: האם יש בעיה בהנחת זבל בקומפוסט בשבת? ראיתי שמישהו כתב שיש בזה הכנה לחול אבל לפי פסק השמירת שבת בשם הגרש"ז אויערבך אין הכנה בדבר שעושים אותו כדרך שגרה. ועוד ראיתי, שמישהו חושש לזורע אבל אין גידולים בקומפוסט ומה שייך זורע? אשמח לתשובה.
תשובה: אם המקום משמש לפינוי אשפה רטובה, מותר.
שאלה: ברכת כהנים של החזן: כבודו. אני שליח ציבור. בבוקר בבית הכנסת כאשר אני אומר ברכת כהנים מהתיבה, אחד ממתפללי בית הכנסת אומר את הברכה ואני חוזר אחריו. רק מה, שאותו מתפלל אומר את הברכה מצידי ולא מולי. לפי ההלכה מה זה מביע?.
תשובה: לא כ"כ הבנתי את השאלה אולם עקרונית על המתפללים המתברכים לעמוד כשפניהם כלפי הכהנים  כלומר שהם קרובים יותר לכניסה של בית הכנסת מהכהנים  אא"כ הם אנוסים ואין באפשרותם לעזוב את מקומם כמו שליח ציבור או אדם שמתפלל בקצה בית הכנסת ועדיין עומד באמצע שמונה עשרה. גם אלו שעומדים מצידי הכהנים בקו ישר נכללים  שו"ע קכח כד מ"ב שם ואחרונים
שאלה: הנצרך לנקביו בתפילה: יש לי בעיה רפואית הנקראת מעי רגיז. תמיד יש לי יכולת ורצון ללכת לבית הכיסא וקשה לי להתאפק. עכשיו בעיקר הבעיה בבוקר עד חצות היום ולכן איני יכול להניח תפילין בבוקר ויש ימים שממש לא מרגיש טוב ולא מניח בכלל. מה עליי לעשות, הרי אני יודע שאסור להניח תפילין אם אני נצרך לנקביי?
תשובה: צריך להתייעץ עם רופא מה לעשות. אם זהו רק דמיון, אתה יכול להניח תפילין.
שאלה: שם לבן: לכבוד הרב, נולד לנו בן. אנו מתלבטים בין מס שמות- אמיתי, בועז, ישי, איתי ויאיר. נודה לך אם תאמר לנו אילו שמות שם מומלצים יותר.
תשובה: כולם טובים ומומלצים.
שאלה: הנחת כלים במדיח כלים בשבת: האם לדעת הרב אפשר להניח כלים מלוכלכים מסעודות שבת במדיח כלים, אף אם אינו נוהג כן בימות החול, כל עוד מטרתו היא לפנותם מהשולחן ולסדר את הבית, כאשר הנחה בכיור תוריד מעונג השבת, עקב הכלים המלוכלכים שימלאו את הכיור?
תשובה: מותר, שהרי בלאו הכי צריך להוריד את הכלים מהשולחן, אז במקום לשים את הכלים בכיור או בשיש שמים במדיח. אתה לא הולך להדיח אותם אלא רק מניח אותם שם, ולכן אני חושב שיהיה מותר.
שאלה: ציצית תכלת לכבוד החלקה: בני בשעה טובה יהיה בקיץ הקרוב בן 3. מקובלנו בגיל שלוש להתחיל להרגיל את הילד במצוות ציצית. אני זוכה ללבוש כל יום ציצית של תכלת ושמח בכך. קשה לחשוב על הרגלת בני לציצית שאינה תכלת מחד, אולם אני חס על ממוני מאידך שכן הציצית אצל בני עשויה להתבלות מהר יותר מציציותי. בנוסף, אולי יש בזה יש בעיית יוהרא? בברכת יפוצו מעיינותיך!
תשובה: העיקר בגיל כזה הוא להרגיל את הילד לציצית. לא צריך לקנות ציצית תכלת. כשיהיה יותר גדול וידע לשמור על הציציות תקנה לו תכלת.
שאלה: ללמוד את חכמת הגויים: לרב לאחרונה למדתי מעט על הנושא של חכמת הגויים. הבנתי שע"פ מקורות ח השונים לימוד מחכמת הגויים יכול להזיק לנפש. האם הכוונה לכל סוג של חכמה כמו מתמטיקה, פיזיקה, אסטרונומיה וכדו או שהכוונה רק לחכמה כמו פילוסופיה וכל מה שקשור לתורת הנפש? ברצוני עוד לשאול במיוחד על המקורות של הרב קוק: 1. באורות הקודש חלק ג מדבר על כך שהמוסר של חול הוא שטחי ולא עמוק ואפילו אם נראה שיש בזה דברי הגיון ויושר אין בכך כדי לעזור באמת בפני הסתערות של תאוות. וכמו כן, כדאי הדבר שיטעה ולא ישתמש במוסר של חול אלא רק במוסר האלוקי. למה הכוונה במוסר של חול? 2. עוד באורות הקודש: "כל מה שנכנס בנשמה אחת מהשפעת חברתה, אע"פ שמועיל לה הדבר מאיזה צד.הוא עם זה מזיק לה גם כן, במה שהוא מערב יסוד זר". 3. בעין איה: כותב הרב בהקשר של "וטימאו השמנים"- שכל דבר שנלקח מהגויים מזיק ומטמא ורק מי שרוח ישראל איתן בליבו וגם רק מה שקשור לטפל ולישובו של עולם ניתן לקחת ורק לפעמים כמו שנאמר כשרוח ישראל איתן בליבו. 4. הבנתי שחכמה בגויים תאמין- שרק אם הגוי ירא שמיים אז תאמין. ולא ידוע לי שממציאי החכמות השונות היו יראי שמים להיפך ידוע גם על אלה שנחשבו חכמים מאוד בשכלם שרמתם המוסרית היתה ירודה. 5. כמו כן, הבעש"ט באגרת הגאולה כותב על חכמה בגויים תאמין, שה נתן חכמה לגויים אך האביד אותה מהם כי השתמשו בזה לע"ז:"והאבדתי חכמים מאדום ותבונה מהר עישו" (עובדיה א ) ז"א שהיום אין לקחת מהם חכמה. האם לאור הנ"ל מותר היום ללמוד חכמות שונות כמו מתמטיקה, פיזיקה וכדו, שהרי גם בחכמות אלה יש תורה של הגויים? האם יש הבחנה אם הלימוד הוא לצורך מקצוע או סתם לימוד לצורך תעודת בגרות? אשמח אם הרב יוכל להאיר את עיני בעניין זה. מראש,
תשובה: יש דעות שונות, ותמיד יש דעות קיצוניות בין הוגי הדעות וגדולי ישראל, אולם דרך האמצע היא שכל החוכמות שאינם נוגעות באמונה והגדרת הטוב והרע לא נלמד מהגויים. כל דבר שהוא רק חכמה שאינה נוגעת לשאלות ערכיות של טוב ורע נלמד מהגויים. זה כולל את כל מדעי הטבע. זה גם כולל את חכמת הגויים בעניני דרך ארץ, כגון: טיפול בהפרעות נפשיות וכד'.
שאלה: מזוזה בחדר צר : ב"ה, האם יש חיוב מזוזה בחדר שמידותיו 1.2x 3 מ?
תשובה: חייב במזוזה. לקובעה בלי ברכה.
שאלה: היחס לספרים בבית המדרש: רציתי ממש לדעת איך צריך להתייחס לספרי הקודש, זאת אומרת האם חייבים שחומש יהיה מעל גמרא וכן גמרא מעל ראשונים וכן הלאה- עד להיכן זה מגיע? (גם ראשונים ואחרונים?) האם אפשר לשים סתם דברים (עטים, אוכל, מחברות, להבדיל טלית) על ספרי קודש? אשמח אם הרב יפרט מכיוון שאני לומד בישיבה ומספר המקרים שנתקלתי בהם הוא רחב. וכמו כן האם להעיר על כך לחבריי? האם אפשר לסדר להם משהו בספרייה שלהם גם בלי רשותם? (כמו להוריד עט מתנ"ך וכדו )
תשובה: ערוך השלחן ביורה דעה אומר שבספרי הקודש שמודפסים אפשר לשים אחד על השני, כמו רשב"א על גמרא וכדומה, מה שמוזכר שלא לשים על כתבי קודש זה דווקא דברים שנכתבו על קלף בגלילה. אבל עטים ומחברות שזה חול לגמרי ודאי לא שייך לשים על ספרי קודש.
שאלה: ראש השנה לנטיעה וראש השנה לאילן: הבנתי שאם עברו שנתיים ו-44 יום או יותר והגיע ראש השנה, הרי שמלאו לאילן 3 שנים. מה דינם של פירות אלו עד ט"ו בשבט? אם הם עורלה, אז מה טעם יש בציון א תשרי כראש השנה לנטיעה? ואם אינם ערלה, הרי גם אינם נטע רבעי כי טרם הגיע ט"ו בשבט והם פירות של השנה הקודמת ולא הרביעית?
תשובה: וברכת ד' כל הפירות שיחנטו מר"ה (א תשרי, לאחר שהעץ נטוע יותר משנתיים ו 44 יום) עד ט"ו בשבט הם עדיין ערלה, רק פרי שיחנוט אחר ט"ו בשבט יהיה נטע רבעי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הפרשת מעשר כספים כשצריך להחזיר חובות: עברנו דירה לאחרונה ולקחנו הלוואות מבני משפחה. האם עלינו להפריש כספי מעשר או רק לאחר סילוק כל החובות?
תשובה: אם אחרי פריסת ההלוואות יש לכם יכולת להתקיים וגם לפרוע את הלוואות, מן הראוי שתפרישו מעשר.
שאלה: שינוי נוסח תפילה: אני בחורה ספרדיה וחונכתי עד גיל 12 להתפלל בנוסח ספרד- אשכנזי. מגיל מצווה עברתי להתפלל לנוסח בית הוריי, שזה נוסח עדות המזרח (משום אל תיטוש וכ.). אני איני מתחברת לנוסח עדות המזרח כלל וכלל ואני מאוד חפצה לחזור לנוסח ספרד-אשכנזי, האם מותר לי לחזור ולהתפלל בנוסח ספרד- אשכנז או להישאר עם נוסח עדות המזרח?
תשובה: אולי אינך מתחברת למנגינות או לצורת התפילה ובזה את יכולה להתפלל בניגונים ובצורה שהיא בעצם ארצישראלית, אבל אל תשני את המילים, כי לזה יש שורשים גבוהים בהלכה וחבל להפסיד.
שאלה: תמונת פרופיל בפייסבוק: אני מפעילה חשבון פייסבוק לצורך הסברה ימנית, הפעילים חושבים שכדאי לי לשים תמונה של עצמי (אפילו רק הפנים), כדי ליצור אמינות. זה אפשרי מבחינת צניעות?
תשובה: בפנים לבד אין בעיה.
שאלה: תפילה במנין לפני הנץ רק בגלל כוונה טובה יותר: האם אפשר להתפלל במנין קודם הנץ אם יש כוונה יותר טובה ואדם יקום מוקדם יותר ויספיק ללמוד יותר תורה ולא יתעצל כשאינו ממהר בבוקר ולפעמים יחזק מנין קטן, שהרי פוק חזי שרבים וטובים נוהגים כן ולמשל בקרית ארבע? שפע בריאות הגו"נ! השאלה נשאלה בהמשך לשאלה "עדיפויות בזמני תפילת שחרית"
תשובה: תפילה בכוונה עדיפה.
שאלה: נטילת חפצים ממקום העבודה והחזרת כסף : אדם נטל כלי כתיבה בסיום עבודתו במקום העבודה - האם אפשר להגיד שהחברה (חברת ענק) מוחלת על זוטות אלו, ואיך יעשה תשובה? וכן בכסף שאדם קבל, לענ"ד, שלא כדין?
תשובה: את השאלה יש להפנות לחברה, אם היא מוחלת.
שאלה: תרומות ומעשרות לכמה פירות יחד: רציתי לדעת בנוגע לתרומות ומעשרות. כאשר מגדלים בחצר פירות שונים, האם יש אפשרות להקל בעניין ולעשות מעשר פעם אחת במקום כל פעם כאשר מורידים כמה פירות בודדים מהעץ? מכיוון שאבא שלי כל כמה ימים קוטף כמה פירות ולפעמים אני לא יודעת איזה פירות קטף ועשיתי עליהם מעשר ואיזה לא.
תשובה: וברכת ד' אם יש חשש לתקלה (כפי הנאמר במכתב), אפשר לומר נוסח הפרשה מראש. יש לעשות הפרשה זו כל שבוע. יש לקחת מעט יותר מאחוז מכל הפירות שיקטפו השבוע. יש לדאוג שפירות אלו ישמרו עד שבוע הבא כשתעשה ההפרשה הבאה. ומכיוון שיש בגינה מספר עצים, יש להפריש מכל מין על מינו. ולאחר מכן יש לומר נוסח הפרשה מראש. הנוסח כאן הוא על פי משפט כהן (סי' לה): נוסח סדר הפרשת תרומות ומעשרות על להבא תולש פרי אחד, או שנים או יותר, ואומר: הנני קובע פרי זה, - או פירות אלו, - שיהיה להפריש מזה תרומה גדולה ותרומת מעשר, על כל מה שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול מפירותי. וחוזר ואומר: כשיעור גודל חטה אחת מצד התחתון של פרי זה הרי הוא תרומה גדולה על כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול, בכל פעם, עד שיתמלא כל הפרי ויעשה כולו תרומה. ואחר כך נוטל פרי תלוש אחר ואומר: אחד ממאה ממה שיש כאן בצד התחתון של פרי זה נגד כל מה שאתלוש ואוכל, אני, - או מי שהוא מבני ביתי או כל מי שיאכל מפירותי, - בכל פעם, יהי' מעשר, ושאר חלקי מעשר יהיו בצד התחתון של כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלשן, לכשיתלשו מעכשיו, ואותו חלק המאה מעשר שבפרי התלוש הזה יהי' תרומת מעשר על המעשר של הפירות המחוברים, לכשיתלשו. ואם ישאר מהפרי, שיחדתי לתרומה גדולה, או מהפרי שיחדתי לתרומת מעשר, אחר כל היום והלילה של אכילתנו מהפירות שנתלוש, יהי' הנשאר ג"כ תרומה בכל מקום שהוא סמוך לתרומה ולתרומת מעשר שלמעלה. ומעשר שני יהי' בצד העליון של כל הפירות, שאוכל אני, - או מי שהוא מבני ביתי, או כל מי שיאכל מפירותי, - לכשיתלשו, ויהיו מחוללין ופדויין (הן וחומשן) על פרוטה, או שוה פרוטה, שיחדתי לפדות בה מעשר שני. ובשנת מעשר עני יאמר כן, שהוא מיחד את הצד העליון למעשר עני. ובכל פעם שתולש לאכול יאמר: אני סומך על מה שפירשתי בשעה שקראתי את שם התרומ"ע על הפירות התלושין, שיחדתי אותם לתרומ"ע על הפירות הללו לכשיתלשו. (עה"ק ירושלים ת"ו, שנת תר"ץ)
שאלה: תפילה: במידה ואני מתפלל במנין של חב"ד שאינם אומרים תחנון בתאריכים מסויימים החשובים לחסידות. האם עלי לומר תחנון ביחיד או לא לפרוש מהם? (כמובן אני איני מתנהג לפי מנהגי חבד)
תשובה: אם אתה יכול להגיד, תגיד. שלוש עשרה מידות אל תאמר, שזה נאמר רק בציבור. אל תבליט את עצמך משום "לא תתגודדו", אתה לא צריך לדווח לאחרים מה אתה אומר ומה אתה לא אומר.
שאלה: לבכות בתיקון חצות: קשה לי לבכות להוריד דמעות בתיקון חצות. קשה לי להיות עצוב. האם יש דרך להבין את משמעות החורבן בדרך שתגרום לי להיות עצב באמת?
תשובה: אתה לא צריך לומר תיקון חצות. תיקון חצות בימינו הוא רק ליחידים אנשי קודש שחשים בעומק ליבם את צער החורבן. תעבוד את ד' בשמחה גדולה ותצפה בעומק הלב לגאולה שלמה לקיבוץ הגלויות ולבנין הארץ ולתשובה של כל ישראל ולבנין המקדש. וזה יהיה התיקון שאתה תעשה.
שאלה: פרשת הקטורת בלילה: האם מותר לקרוא את פרשת הקטורת בלילה? קיבלתי תשובה שכן אך שמעתי שאסור בגלל המקרא שיש בה
תשובה: אפשר לקרוא ואין להקפיד כיון שרוב פרשת הקטורת היא מתורה שבע"פ.
שאלה: בורר במאכל לכלבים בשבת: אם נכנסו לקערה עם דוגלי לכלבים נמלים, האם מותר בשבת לשפוך את כל הדוגלי לרצפה ולקחת רק אותו?
תשובה: אם מכינים את האוכל לבעלי חיים שיאכלו מיד מותר ואם לאחר זמן אסור.
שאלה: עבודה בחברה בעלת מוצרים לא כשרים: הוצעה לי משרה בחברה שמייבאת משקאות אלכוהוליים. לחלק מהמוצרים אין הכשר מכיון שדרוש רב שמלווה את התהליך לכל אורכו ולא בגלל רכיבים לא כשרים, כך הוסבר לי. התפקיד הוא של אחראי ייבוא וכולל את הטיפול במשלוחים וכמו כן את האספקה ללקוחות. האם מותר לעבוד בחברה זו בתפקיד הנ"ל?
תשובה: אם אין השגחה מסודרת יש חשש לרכיבים אסורים. שה' יזמן לך פרנסה כשרה.